Fransiyada Yangi yil kechasi 940 ta avtomobil yoqib yuborildi

Fransiyada Yangi yil kechasi bezorilar tomonidan 940 ta avtomobil yoqib yuborildi. Bu haqda politsiya ma’lumotlariga tayanib, “Yevropeyskaya Pravda” xabar berdi. Le Parisien gazetasi yozishicha, bu o‘tgan yilgi ko‘rsatkichdan 12 foizga kamdir.

Shuningdek Yangi yil kechasi davomida 308 kishi qo‘lga olingan.
Politsiya terrorchilik hujumlaridan xavfsirab, o‘z ishini kuchaytirdi. Bayram chog‘ida 55 ming nafar huquqni himoya qilish organlari xodimlari va 38 ming o‘t o‘chiruvchilar jamoat tartibini nazorat qildi.